Komission asetus (ETY) N:o 2294/92, annettu 31 päivänä heinäkuuta 1992, neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä



Virallinen lehti nro L 221 , 06/08/1992 s. 0022 - 0027

Suomenk. erityispainos Alue 3 Nide 44 s. 0102

Ruotsink. erityispainos Alue 3 Nide 44 s. 0102



KOMISSION ASETUS (ETY) N:o 2294/92, annettu 31 päivänä heinäkuuta 1992, neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1) ja erityisesti sen 11 artiklan 1 kohdan ja 12 artiklan, ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 2205/90(3), ja erityisesti sen 5 artiklan 3 kohdan, sekä katsoo, että näiden öljykasvien viljelyalan laajentumisen estämiseksi oikeus saada korvauksia rajoitetaan tuottajiin, jotka viljelevät ilmasto-olojen ja maatalouden harjoittamisen kannalta soveltuvilla alueilla, yhteisön harjoittaman laadun parantamiseen tähtäävän politiikan mukaan rapsin tuottajien oikeus korvauksiin koskee tiettyjen siemenlajikkeiden ja laatujen viljelijöitä, komissio on ehdottanut yhtenäistettyä tarkastusjärjestelmää(4), hakemuksen sisältö, tarkastusta koskevat yksityiskohtaiset säännöt sekä väärien tietojen antamisesta aiheutuvat seuraamukset määritellään myöhemmin yhdessä yhtenäistetyn tarkastusjärjestelmän edellytysten kanssa, tuottajat voivat hakea korvauksia yleisen järjestelmän tai yksinkertaistetun järjestelmän mukaisesti; näillä kahdella järjestelmällä on oltava tietyt yhteiset perusteet, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: I OSASTO Yleiset säännökset 1 artikla 1 Tässä asetuksessa vahvistetaan yksityiskohtaiset säännöt asetuksen (ETY) N:o 1765/92 soveltamisesta markkinointivuodesta 1993/1994. 2 Tässä asetuksessa tarkoitetaan: a) `öljykasveilla` edellä tarkoitetun asetuksen liitteessä I mainittuja öljysiemeniä tuottavia peltokasveja; b) `korvauksella` sen jäsenvaltion toimivaltaisen viranomaisen tuottajalle tekemää varojensiirtoa, jonka alueella korvaukseen oikeutetut viljelyalat sijaitsevat; c) `tuotantoalueella` asetuksen (ETY) N:o 1765/92 3 artiklan 1 kohdan mukaisesti määritettyä aluetta, jolle on vahvistettu hehtaarikohtainen öljysiemeniä koskeva korvaus. II OSASTO Oikeus korvauksiin 2 artikla 1 Asetuksen (ETY) N:o 1765/92 5 artiklan 1 kohdassa ja 2 kohdan ensimmäisessä alakohdassa säädettyä korvausta maksetaan ainoastaan niistä öljykasvien viljelyaloista: a) jotka sijaitsevat sellaisilla tuotantoalueilla tai sellaisissa tuotantoalueiden osissa, jotka jäsenvaltio on julistanut ilmasto-oloiltaan ja maatalouden harjoittamisen kannalta öljykasvien viljelylle soveltuviksi; b) jotka kuuluvat neuvoston asetuksen (ETY) N:o 1765/92 2 artiklan 5 kohdan a alakohdassa tarkoitettuun yleiseen järjestelmään; c) joita koskee viljelysuunnitelman sisältävä hakemus, joka on jätetty toimivaltaiselle viranomaiselle jäsenvaltion kyseiselle siemenlajille ja alueelle vahvistamana päivänä, joka ei saa olla myöhäisempi kuin liitteessä I mainittu päivämäärä; d) joille on kokonaisuudessaan viimeistään kyseisenä päivänä kylvetty rapsia, rypsiä, auringonkukkaa tai soijaa paikallisten vaatimusten ja tämän asetuksen 3 artiklan säännösten mukaisesti; e) joiden kokonaismäärä, jota hakemus koskee, on vähintään 0,3 hehtaaria ja joiden jokainen viljelypalsta on suurempi kuin jäsenvaltion kyseiselle tuotantoalueelle vahvistama vähimmäispinta-ala. 2 Jos ilmasto-olojen vuoksi ei ole mahdollista kylvää öljykasveja ennen liitteessä I mainittua päivämäärää, edellisessä 1 kohdassa tarkoitetut edellytykset täyttävät viljelyalat ovat oikeutettuja korvaukseen vasta, kun toimivaltaiselle viranomaiselle on jätetty kylvöä koskeva vahvistus. Alueet, joilla tätä säännöstä sovelletaan, sekä määräajat kylvöä koskevan vahvistuksen jättämiselle vahvistetaan neuvoston asetuksen N:o 136/66/ETY(5) 38 artiklassa säädettyä menettelyä noudattaen. 3 artikla 1 Jäsenvaltioiden on toteutettava rapsin osalta laatupolitiikka rajoittamalla rapsia koskeva oikeus korvauksiin yhteen tai useampaan seuraavista siemenluokista: a) jonkin liitteessä II luetellun lajikkeen varmennetut siemenet; tai b) siemenet, jotka vastaavat liitteen III vaatimuksia ja jotka ovat peräisin saman tilan sadosta saaduista, jonkin liitteessä II luetellun lajikkeen varmennetuista siemenistä; tai c) siemenet, jotka kuuluvat aineistoon, jota ei ole mainittu liitteessä II, mutta jotka täyttävät liitteen IV vaatimukset ja joista on ennen kylvämistä tehty hyväksytyn ensimmäisen ostajan kanssa viljelysopimus, jonka tarkoituksena on tuottaa siemeniä joko muuhun kuin erityiseen elintarvikekäyttöön tai käytettäviksi kylvösiemeninä tällaisen tuotteen saamiseksi; tai d) siemenet, jotka kuuluvat liitteessä II mainittuun tai mainitsemattomaan aineistoon ja joista on ennen kylvämistä tehty ilmoitus tarkastusta ja valvontaa varten sellaisen tuotteen saamiseksi, jonka siemenet on tarkoitettu joko käytettäviksi jalostettuina siemeninä, esiperussiemeninä, perussiemeninä tai varmennettuina siemeninä, tai tutkimus- tai koekäyttöön sen määrittämiseksi, voidaanko aineisto lisätä jonkin jäsenvaltion kansallisten lajikkeiden luetteloon; tai e) jonkin liitteessä V mainitun lajikkeen varmennetut siemenet, joista tuottaja ja ostaja (jonka jäsenvaltion toimivaltaiset viranomaiset ovat hyväksyneet erityisesti tätä tarkoitusta varten) ovat ennen kylvämistä tehneet sopimuksen, jonka tarkoituksena on tuottaa erityisiin elintarvikekäyttöihin tarkoitetun öljyn tuottamiseen käytettäviä siemeniä. 2 Kun jäsenvaltio päättää pitää edellisessä b alakohdassa tarkoitettuja siemeniä korvaukseen oikeuttavina siemeninä, sen on toteutettava kaikki sellaiset aiheelliset toimenpiteet, joiden avulla voidaan todeta, että kyseiset siemenet täyttävät liitteen III vaatimukset ennen niiden kylvämistä. 4 artikla Yhtä viljelypalstaa kohti voi saman markkinointivuoden aikana tehdä ainoastaan yhden asetuksessa (ETY) N:o 1765/92 tarkoitettua korvausta koskevan hakemuksen. 5 artikla Jäsenvaltion toimivaltaisen viranomaisen on pienennettävä viljelyaloja, joita hakemus koskee: - asetuksen (ETY) N:o 1765/92 2 artiklan säännösten mukaisesti, jos pinta-ala on suurempi kuin alueellinen perusviljelyala tai tarvittaessa yksittäinen perusviljelyala, - komission asetuksen (ETY) N:o 2293/92(6) (pellonpoisto) 4 artiklan 2 kohdan säännösten mukaisesti, - tarkastusta varten annettujen säännösten mukaisesti. III OSASTO Tuen maksaminen 6 artikla Jos tuottajan tukeen oikeutetut viljelyalat sijaitsevat useilla tuotantoalueilla, maksettava tuki määritetään sijainnin mukaan kullekin pinta-alalle, jota hakemus koskee. 7 artikla 1 Espanjan ja Portugalin auringonkukan viljelyalat, joille ei ole myönnetty tämän asetuksen 2 artiklassa tarkoitettua korvausta, voivat saada asetuksen (ETY) N:o 1765/92 8 artiklan 3 kohdassa tarkoitetun korvauksen lisäksi lisäkorvauksen. 2 Edellä tarkoitettu lisäkorvaus markkinointivuodeksi 1993/1994 on vahvistettava ennen 15 päivää joulukuuta 1992. 8 artikla 1 Kaikkien kyseisen markkinointivuoden aikana maksettujen korvausten maksamisessa käytettävä maatalouden muuntokurssi on kyseisen markkinointivuoden ensimmäisenä päivänä voimassa oleva kurssi. 2 Ennen kyseistä päivää maksetut ennakot on maksettava hakemusten jättämiselle vahvistettuna määräpäivänä voimassa olevan kurssin perusteella. Poikkeuksellisesti voidaan käyttää hakemuksen tosiasiallisena jättöpäivänä voimassa olevaa kurssia. IV OSASTO Loppusäännökset 9 artikla 1 Jäsenvaltioiden on toimitettava komissiolle liitteessä III määritellyt tiedot ilmoitettuihin määräaikoihin mennessä. 2 Jos alue koostuu useista toisistaan erillään olevista alueista, 1 kohdassa tarkoitetut tiedot on toimitettava jokaisesta toisistaan erillään olevasta alueesta, joista alue koostuu. 10 artikla Jäsenvaltioiden on toimitettava komissiolle tiedoksi tämän asetuksen mukaisesti toteutetut toimenpiteet viimeistään 31 päivänä joulukuuta 1992. 11 artikla Kumotaan asetus (ETY) N:o 615/92(7). Sen soveltamista jatketaan kuitenkin markkinointivuonna 1992/1993. 12 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 181, 1.7.1992, s. 12 (2) EYVL N:o L 164, 24.6.1985, s. 1 (3) EYVL N:o L 201, 31.7.1990, s. 9 (4) EYVL N:o C 9, 15.1.1992, s. 4 [COM(91) 533 lopullinen] (5) EYVL N:o 172, 30.9.1966, s. 3025/66 (6) EYVL N:o L 221, 6.8.1992, s. 19 (7) EYVL N:o L 67, 12.3.1992, s. 11 LIITE I >TAULUKON PAIKKA> LIITE II >TAULUKON PAIKKA> LIITE III Maatilalla tuotettuja kylvösiemeniä koskevat vaatimukset Jonkin liitteessä II mainitun lajikkeen varmennettuja siemeniä samalla tilalla kylvämällä saadusta sadosta peräisin olevien siementen on täytettävä sellaisen määrityksen tulosten mukainen laadun vähimmäisvaatimus, joka on tehty kansallisen toimivaltaisen viranomaisen nimittämän näytteenottajan ottamasta edustavasta näytteestä komission asetuksen (ETY) N:o 1470/68(1) liitteissä I ja II määriteltyjen menetelmien mukaisesti. Erityisesti asetuksen (ETY) N:o 1470/68 liitteessä VIII määriteltyjen menetelmien tai komission asetuksen (ETY) N:o 2681/83(2) 32 artiklassa tarkoitetun menetelmän mukaisesti määritetty enintään 18 mikromoolin glukosinolaattipitoisuus grammassa siemeniä kosteuspitoisuuden ollessa 9 prosenttia. (1) EYVL N:o L 239, 28.9.1968, s. 2 (2) EYVL N:o L 266, 28.9.1983, s. 1 LIITE IV >TAULUKON PAIKKA> LIITE V >TAULUKON PAIKKA> LIITE VI >TAULUKON PAIKKA>